आज अर्थमंत्री अरुण जेटली यांनी संसदेत 2018-19चा अर्थसंकल्प सादर केला. 2019च्या निवडणुकांपूर्वी सादर केलेलं हे मोदी सरकारचं शेवटचं पूर्ण बजेट होतं.

अर्थसंकल्पातील 10 मोठ्या घोषणा

1. यंदाच्या अर्थसंकल्पात इन्कम टॅक्समध्ये कोणताही बदल करण्यात आलेला नाही. वेतनधारकांसाठी 40 हजार पर्यंत स्टॅंडर्ड डिडक्शन लावण्यात येणार आहे. म्हणजे वेतनाच्या रकमेतून 40 हजार रुपये वजा करून उरणाऱ्या रकमेवर कर लागेल.

2. शिक्षण आणि आरोग्य क्षेत्रात सेस म्हणजे अधिभार 3 टक्क्यांवरून वाढून 4 टक्के झाला.

3. एक लाखापेक्षा अधिकच्या गुंतवणुकीवर 10 टक्के कॅपिटल गेन टॅक्स लागणार.

4. मनोरंजनाच्या साधनांवरील कस्टम ड्युटी वाढवल्यामुळे मोबाईल, टीव्ही महागणार.

5. आगामी वर्षात 70 लाख नवीन नोकऱ्या निर्माण करण्याचं लक्ष्य ठेवण्यात आलंय.

6. 8 कोटी गरीब कुटुंबाना मोफत गॅस जोडणी देणार.

7. राष्ट्रीय आरोग्य संरक्षण योजनेअंतर्गत 10 कोटी गरीब कुटुंबाना 5 लाख रुपयांपर्यंतचा आरोग्य विमा मिळणार.

8. शेतकऱ्यांना उत्पादन खर्चावर आधारित दीडपट हमीभाव मिळणार. 

9. राष्ट्रपतींचं वेतन पाच लाख रुपये, उपराष्ट्रपतींचं चार लाख रुपये आणि राज्य... आणखी 4000 वर्णांसाठी लेख सुरू ठेवा:
पालांचं साडे तीन लाख रुपये करण्यात येईल. खासदारांचं वेतनही वाढणार आणि दर पाच वर्षांनी खासदारांना देण्यात येणाऱ्या भत्त्याची समीक्षा होणार.

10. 250 कोटींपर्यत व्यवहार करणाऱ्या कंपन्यांवर 25 टक्के कर लागणार.

इथे पाहा बजेटचं भाषण

17.30 : बजेटविषयी तरुणाईला काय वाटतं?

या वर्षीच्या बजेटविषयी सर्वसाधारण तरुणाईला काय वाटतं, हे जाणून घेण्यासाठी बीबीसी मराठीनं मुंबईतल्या काही तरुण मुला-मुलींशी संवाद साधला. हे तरुण काय म्हणताहेत ते पाहण्यासाठी इथे क्लिक करा.

15.15 : बजेटमधल्या रेल्वे तरतुदींविषयी रेल्वे प्रवासी संघटनेची प्रतिक्रिया

बजेटविषयी विविध रेल्वे प्रवासी संघटनांच्या संमिश्र प्रतिक्रिया आहेत.

14.46 : शिवसेनेचे खासदार अरविंद सावंत बजेटवर प्रतिक्रिया व्यक्त करत आहेत.

14.25 : ज्येष्ठ अर्थतज्ज्ञ चंद्रशेखर टिळक बजेटविषयी...

14.00 : माजी पंतप्रधान एच. डी. देवेगौडा यांची प्रतिक्रिया

अर्थमंत्र्यांनी शेतकऱ्यांची स्थिती सुधारण्यासाठी प्रयत्न केल्याचं दिसतं. पण शेतकऱ्यांच्या आणि ग्रामीण भागाच्या समस्या अनेक आहेत. तरतुदी पुरेशा ठरणार नाहीत.

13.50 : काँग्रेसची टीका

स्वप्नांची मालिका आणि घोषणांचा पाऊस, अशा शब्दांत खासदारअशोक चव्हाण यांची बजेटवर टीका.

13.35 : 'न्यू इंडियाला मजबूत करणारं बजेट' - मोदी

पंतप्रधान नरेंद्र मोदी म्हणाले - 

13.30 : वाणिज्य मंत्री सुरेश प्रभू यांनी बजेटचं स्वागत केलं

वाणिज्यमंत्री सुरेश प्रभू यांनी पंतप्रधान नरेंद्र मोदी आणि अर्थमंत्री अरुण जेटली यांचं या क्रांतिकारी आणि सामान्य नागरिकांचं आयुर्मान उंचावणारं बजेट सादर केल्याबदद्ल अभिनंदन केलं आहे. 

13.23 : पी. चिदंबरम यांची बजेटवर टीका

अर्थमंत्री वित्तीय तूट आटोक्यात ठेवण्यात अयशस्वी झाले आहेत. त्याचे परिणाम त्यांना भोगावे लागणार आहेत. अशा शब्दात माजी अर्थमंत्री पी.चिदंबरम यांनी प्रतिक्रिया व्यक्त केली. 

13.20 : नितीशकुमार म्हणतात 

नितीश कुमार यांनी सरकारचं अभिनंदन केलं आहे. कृषी आणि आरोग्य क्षेत्राताल तरतुदींवर त्यांनी सरकारचं कौतुक केलं.

13.18 : मुख्यमंत्री देवेंद्र फडणवीस यांची प्रतिक्रिया 

हे अतिशय ऐतिहासिक बजेट आहे. गरीब शेतकरी, युवा, ज्येष्ठ नागरिक हे सगळ्यात मोठी लाभार्थी आहेत. आरोग्य आणि पायाभूत सुविधांना आता चालना मिळेल अशा शब्दांत मुख्यमंत्री देवेंद्र फडणवीस यांनी प्रतिक्रिया व्यक्त केली. 

12.48 : बजेट भाषण संपलं

12.45...